section_heading: U videoigrama
paragraph_text: Numel ima niske statistike, što je uobičajeno za Elementarnog Pokémona koji tek treba evoluirati. Njegov dvostruki tip Vatrenog/Zemljanog Pokémona dopušta mu da jednako učinkovito raspolaže Vatrenim i Zemljanim napadima, kao što su Bacač plamena (Flamethrower) i Rascjep (Fissure), doduše, ova ga kombinacija tipova čini veoma slabim na Vodene napade. Numel može posjedovati jednu od dviju Pokémon sposobnosti; Zaboravljivost (Oblivious), što ga čini imunim na tehniku Privlačenja (Attract), ili Bezazlenost (Simple Minded), što djelovanje Numelovih napada i predmeta koje drži čini još djelotvornijim. Numel se u Camerupta razvija na 33. razini.